ARROW เผยกำไรไตรมาส 2 ลดลง 37% เหลือ 35 ลบ. ยังปันผล 0.15 บ./หุ้น XD 26 ส.ค.นี้
ARROW เผยกำไรไตรมาส 2 ลดลง 37% เหลือ 35 ลบ. จากช่วงเดียวกันเมื่อปีก่อนมีกำไร 55 ลบ. ขณะที่งวด 6 เดือน กำไรเพิ่มขึ้น 0.19% มาที่ 98 ลบ. จากช่วงเดียวกันเมื่อปีก่อนมีกำไร 98 ลบ. ยังปันผล 0.15 บ./หุ้น XD 26 ส.ค.นี้ กำหนดจ่าย 10 ก.ย. 2563
11 ส.ค. 2563

บริษัท แอร์โรว์ ซินดิเคท จำกัด (มหาชน) หรือ ARROW รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

โดยผลการดำเนินงานในไตรมาสดังกล่าว มีกำไรลดลง เนื่องจากบริษัทมีรายได้จากการขายและบริการลดลง 52.94 ล้านบาท หรือลดลงร้อยละ 7.19 จากงวดเดียวกันของปีก่อน ส่วนใหญ่เกิดจากลูกค้ามีการชะลอคำสั่งซื้อ
ขณะที่ค่าใช้จ่ายในการบริหารเพิ่มขึ้น 0.75 ล้านบาท เพิ่มขึ้นร้อยละ 1.34 จากงวดเดียวกันของปีก่อน เนื่องจากค่าใช้จ่ายในการบริหารของบริษัทย่อยเพิ่มขึ้นจากหนี้สงสัยจะสูญ และการลดลงของค่าใช้จ่ายส ารองการจ่ายโดยใช้หุ้นเป็นเกณฑ์จากโครงการ ESOP-W2 และ ESOP-W3 ของบริษัท
อย่างไรก็ตาม บริษัทยังมีการลงทุนในทรัพย์สินทำให้มีค่าเสื่อมราคาของทรัพย์สินเพิ่มขึ้น
พร้อมกันนี้ บริษัทยังประกาศจ่ายปันผลจากงวดดำเนินงานวันที่ 1 ม.ค. 2563 ถึงวันที่ 30 มิ.ย. 2563 อัตราจ่ายเป็นเงินสด (บาทต่อหุ้น) 0.15 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 26 ส.ค. 2563 และกำหนดจ่ายเงินปันผลในวันที่ 10 ก.ย. 2563